Taxibestuurder vas ná padgebruikers ingryp | Maroela Media
Taxibestuurder vas ná padgebruikers ingryp
Die motorfietsryer, glo ene Sean Nysschen, beduie in die video wat hy geneem en wat reeds amper 500 000 gekyk is, vir die taxibestuurder om terug te gaan en aan die regte kant van die dubbelpad te ry, nes almal anders wat in die oggendverkeer vassit. Skermskoot: Facebook
'n Video van 'n motorfietsryer se volstrekte weiering dat 'n taxibestuurder kortpad kies teen aankomende spitsverkeer, het daartoe gelei dat dié taxibestuurder vir roekelose en nalatige bestuur in hegtenis geneem is.
Maar Wayne Minnaar, hoofsuperintendent van die Johannesburgse metropolisie (JMPD), sê sulke "heldhaftigheid" kan gevaarlik wees. "Die beste is om [wetteloosheid] aan te meld by die polisie in daai streek sodat die verkeersafdeling of metropolisie aandag daaraan kan gee."
Sean Nysschen, wat glo die video geneem het terwyl hy standpunt ingeneem het teen wetteloosheid op die land se paaie, se Facebook-profielfoto verklap nie veel van sy identiteit nie. Foto: Facebook
Die video is Dinsdag op die Facebook-groep South Africa Uncut geplaas en intussen meer as 15 000 keer gedeel waarin die motorfietsryer, wat homself in die meer as 1 000 kommentare daarby as Sean Nysschen identifiseer, in Sloanestraat, Bryanston, langer as sewe minute botweg weier dat die taxibestuurder aan die verkeerde kant van die dubbelpad by hom verbykom.
"Waar de hel dink jy gaan jy heen?!" sê Nysschen aanhoudend vir die taxibestuurder nadat hy reg voor die taxi stilgehou het, terwyl die bestuurder onhoorbaar teëstribbel.
Later kan gehoor word hoe hy terugvloek, maar Nysschen staan vas: "Ons gaan heeldag hier wag. Gaan terug! Gaan terug! Gaan terug! Ek het baie tyd! Gaan terug!"
Enkele minute nadat die dooiepunt ontstaan het, kom hou 'n bakkiebestuurder langs die taxi stil en sê vir die bestuurder: "Jy moet die reëls respekteer."
Die taxibestuurder weier steeds om terug te gaan terwyl gesien kan word hoe druk verkeer skaars beweeg aan die teenoorgestelde kant van die dubbelpad, waar die taxibestuurder veronderstel was om te ry.
Ná langer as 7 minute draai die taxibestuurder teësinnig om en neem sy plek in die verkeer in. Facebook-gebruikers loof Nysschen vir sy kalmte en dat hy geen sweempie van rassisme getoon het nie. Skermskoot: Facebook
'n Vrouemotoris in 'n silwerkleurige Polo kom hou ook langs die taxi stil en sê verontwaardig: "Jy stel ander mense se lewe in gevaar." Weer verset die taxibestuurder hom teen hul versoeke, maar die Polo-bestuurder hou vol: "Dis nie regverdig teenoor almal op die pad nie."
Eindelik, ná sewe en 'n half minute, skakel die bestuurder die taxi aan en begin stadig agteruitry.
Duidelik kan gehoor word hoe Nysschen sê: "Dankie!" En nadat die taxibestuurder tot by die eerste sirkel agteruitgery het, sluit hy blykbaar daar aan die regte kant van die pad by die res van die feitlik stilstaande verkeer aan. Vir hoe lank hy daar gery het, kan nie op die video gesien word nie.
Johannesburg se metropolisie het bevestig die taxibestuurder is Woensdag in Sandton in hegtenis geneem en word aangekla van roekelose en nalatige bestuur. Foto: Facebook
Nysschen skryf in reaksie op die kommentaar op Facebook: "Dankie, almal, vir die positiewe terugvoering en ondersteuning. Verskoon my vuil mond; dit lyk my dit was net 'n tydelike ding …"
Minnaar het Donderdagoggend aan Maroela Media bevestig dat die bestuurder Woensdag in Sandton in hegtenis geneem is en van roekelose en nalatige bestuur aangekla word. Hy sê beamptes het hom opgespoor op grond van die taxi se voorste nommerplaat, wat duidelik in die video gesien kan word.
"Ons soek nog na die [motorfietsbestuurder] in die video, want ons het 'n verklaring van hom nodig," het Minnaar gesê. "Hy het nog nie na vore gekom nie."
Hy vra dat Nysschen 'n verklaring by die polisie in Sandton aflê.
Facebook-gebruikers is in die wolke oor Nysschen se optrede. "Welgedaan, Sean, jy het 'n wonderlike ding gedoen!" skryf ene Sarah Dawes Wardle. "Fantasties! Ek is mal daaroor! Welgedaan," skryf die gebruiker Greg Thomas.
Bryanston In die nuus Metropolisie Wayne Minnaar
Ouers stukkend ná baba skielik sterf: 'Ons het nie antwoorde nie'
Video: Ondersoek na besope korrektiewe beampte
Dis goeie voorbeeld van: Gee hom gas, Pappie! Gee hom gas! I like, I like!!!
Braaf, maar absoluut niks gaan met die taxi bestuurder gebeur nie. More doen hy dit maar net weer.
Ek haal my hoed af vir die ou en die dame wat hom gehelp het. Die Taxi ouens doen dit oral, hul ry aan verkeerde kant van die pad en gee glad nie om vir 'n ander se lewe nie. Die verkeersbeamptes trek karre af op die ou Jhb pad en 500meter voor dit maak 'n taxi 'n u-draai, stop in die "slipway" en ry aan die verkeerde kant van die pad??????
Ek het die video bekyk, en ja ek ondersteun die wat dit beveg.
Ongelukkig moet Wayne Minnaar op die regte plek begin – sy eie mense wat omkoop geld aanvaar of eenvoudig niks doen nie!
Hoeveel keer word sulke insidente dadelik aan die Metro lede gerapporteer, en daarkom net mooi niks van nie.
In Alberton by die afrit van Swartkoppies weg, sny taxis eenvoudig vanaf die links-draai eenvoudig voor almal in om dan regs te draai. Rapporteer dit, dan staan daar vir een oggend EMPD lede om te monitor, en daar gebeur niks nie. Môre is dit maar dieselfde storie.
Wel hou op om mense wat die fluitjie blaas se GESIGTE EN NAME EN ADRESSE EN TELEFOONNOMMERS in die media te verskaf .. as julle die mense se identiteite sal beskerm sal MEER mense vorendag kom . hoekom moet julle SELFS SY NAAM hier deurgee? Dit is onnodig .. wat gaan julle doen as die mense aangeval word omdat hulle die taxibestuurder gaan aangee het???